Reddingspoging duur voort vir vyf myners | Maroela Media
Reddingspoging duur voort vir vyf myners
ŉ Reddingspoging duur voort by die Kusasalethu-myn in Carletonville waar vyf myners ondergrond vasgekeer is.
Die persone is ongeveer 3.1 km ondergrond vasgekeer, het Harmony Gold gesê.
“Reddingsbeamptes sal na die myners soek totdat ons hulle gevind het. Om hulle lewens te red is ons prioriteit op die oomblik,” het woordvoerder Marian van der Walt gesê.
Volgens haar was ongeveer 3 000 myners besig met hul werk toe gedeeltes van die myn Vrydagoggend omstreeks 10:30 ingestort het. “Dit is nog nie duidelik of die instorting die gevolg is van mynboubedrywighede of seismiese golwe nie,” het sy bygevoeg.
Dit is slegs die vyf myners wat ondergrond vasgekeer is. “Ons oorweeg ŉ paar opsies vir die reddingspoging, terwyl almal se veiligheid in gedagte gehou word.”
Die vyf myners het hul veiligheidspakke by hulle.
Agt nuwe gevalle van voëlgriep in SA
Groen lig vir SOE om SAUK te ondersoek
Mynopmeter · 2 jare gelede
Jy wat nooit ondergrond gewerk het sal jou kan indink oor die omstandighede waarin hierdie vasgekeerdes hulle bevind. Bid vir hulle.
abc def · 2 jare gelede
Skuddings (ook bekend as “bumps”) elke paar minute met klippe en rotse wat ooral val en by dit BAIE warm toestande en moontlik ‘n tekort aan vars lug(ventilasie).Dan stik donkerte ook nog want die koplampies se battery het maar ongeveer 10 -12 uur leeftyd.Ja vir iemand wat nog nie in ‘n myn af was nie klink dit na niks.Tot jy dit self ervaar.Dis hel op aarde en dan kritiseer baie mense ‘n “myner” en sien selfs neer op hom?Hierdie manne het gebede nodig mense!
Spyker · 2 jare gelede
Bid mense bid.ek self sal nie dit kan hanteer nie.het erge “chlostrafoby”en sal mal raak.
Ek hoop net dit gaan nie eindig soos die Lily myn tragedie naby Baberton nie.